《山中吟七首 其一》
宋代·毛珝

幽幽山上松，泠泠松下井。白石当银床，青萝作脩绠。

山翁独酌馀，无客可堪请。葛洪分炼丹，陆羽求煎茗。

作者简介：毛珝，字元白，号吾竹，三衢（令浙江衢州）人。有诗名于端平年间，著有《吾竹小稿》一卷，李龚为之作序，比之为唐诗人沈千运，约略可知其人生平风貌。事见宋·李龚《吾竹小稿序》。